# El manual de l'&elisa;

## Introducció

L'&elisa; és un reproductor de música dissenyat per a ser senzill d'emprar. Obté la vostra música des de fonts locals, ja sigui l'indexador Baloo o l'indexador de música intern.

L'&elisa; permet navegar per la vostra música, crear una llista de reproducció i reproduir-la.

## Usar l'&elisa;

Aquesta és una captura de pantalla de la pantalla inicial de l'&elisa; Captura de pantalla

No hi ha requisits especials per a l'ús de l'&elisa;. Actualment, l'únic indexador admès és el Baloo, però hi ha previst el suport per a Tracker i l'indexador generalment disponible al Windows. També és possible permetre que l'&elisa; indexi la vostra música.

Podeu trobar una llista de canvis al Projecte Elisa.

Actualment no es requereix cap configuració abans d'usar l'&elisa;. Podeu explorar el menú de l'aplicació per a veure les possibilitats de personalització.

Si empreu l'indexador de música intern, podreu configurar els camins on se cercarà.

### Característiques de l'&elisa;

L'&elisa; proporciona dues tasques diferents: navegar per la vostra música per crear una llista de reproducció i reproduir la música.

#### Navegar per la música

Des de les diferents fonts de música, recopila tota la vostra música i analitza les seves metadades tals com el seu títol, artista... Ofereix tres maneres de navegar per la vostra música: una llista de tots els àlbums, una llista de tots els artistes o una llista de totes les pistes.

Cada mètode utilitza una vista de tota la vostra música juntament amb un filtre per permetre trobar ràpidament el que cerqueu. També podeu filtrar per puntuació.

El filtre de la vista de tots els àlbums s'implementa sobre el títol o l'artista dels àlbums o sobre la llista dels artistes de cada tema d'un àlbum. El filtre de la vista de tots els artistes s'implementa sobre el nom dels artistes. El filtre de la vista de totes les pistes s'implementa sobre el títol de la pista, l'artista de la pista i el nom de l'àlbum de la pista (si n'hi ha).

#### Construir una llista de reproducció

Quan navegueu per la vostra música, podreu afegir artistes, àlbums i pistes amb un botó que apareix quan el ratolí està a sobre. També és possible netejar la llista de reproducció i, alhora, afegir música.

Una barra d'eines a sota de la llista de reproducció permet operar-hi. Actualment és possible netejar-la o navegar cap a la pista que s'està reproduint.

#### Reproduir música

La llista de reproducció es llegeix en l'ordre de les pistes, tret que estigui seleccionada l'opció Barreja. Al final de la llista, la reproducció s'aturarà a menys que estigui seleccionada l'opció Repeteix.

És possible canviar a la pista següent o anterior a la llista. Si el ratolí està sobre una pista, és possible saltar-la prement un botó.

La pista en reproducció s'indica mitjançant una icona de reproducció intermitent.

## Crèdits i llicència

&elisa;

Copyright del programa 2015-2017 Matthieu Gallien matthieu_gallien@yahoo.fr

Col·laboradors:

- Andrew Lake (treball en el concepte i el diseny)jamboarder@gmail.com

- Luigi Toscano (localització)luigi.toscano@tiscali.it

- Safa Alfulaij (implementació per de dreta a esquerra a la interfície)safa1996alfulaij@gmail.com

Copyright de la documentació © 2017 Matthieu Gallien matthieu_gallien@yahoo.fr

Traductor de la documentació: &credits.Antoni.Bella;

&underCCBYSA4; &underLGPL;
&documentation.index;